Ruĝmaska konuro

La Ruĝmaska konuro aŭ Ruĝmaska papago (Psittacara erythrogenys) estas specio de birdoj en la subfamilio Arinae de la familio Psittacidae, de afrikaj kaj amerikaj papagoj.DNA-sequence data require revision of the parrot genus Aratinga (Aves: Psittacidae) J.V. Remsen, Jr., Erin E. Schirtzinger, Anna Ferraroni, Luís Fábio Silveira & Timothy F. Wright Ĝi estas mezgranda papago el Ekvadoro kaj Peruo. Ĝi estas populara dorlotbesto kaj estas tre bone konata en birdobredado kiel ĉerizkapa konuro aŭ ruĝkapa konuro. Ili estas konsiderataj la plej bonaj parolantoj el ĉiuj konuroj.

Aspekto
maldekstre|thumb|Junulo ekhavanta ruĝajn plumojn kape.
maldekstre|thumb|Financa kvartalo de San Francisco.
maldekstre|thumb|Naturiĝintaj birdoj en San Francisco|alt=Ferals on a street lamp in San Francisco; one has its wings open showing the red and green on the underside of a wing

Ruĝmaskaj papagoj averaĝe longas ĉirkaŭ 33 centimetrojn, el kiuj duono estas la vosto. Ili estas brilverdaj kun plejparte ruĝa kapo, sur kiu videblas la plilongigita pala okulringo; la nuko estas verda. Ankaŭ la pli malgrandaj kaj mezaj subflugilaj kovriloj estas ruĝaj, kaj estas iom da ruĝo sur la kolo, la femuroj kaj la antaŭa rando de la flugiloj. Junuloj havas verdan plumaron, ĝis iliaj unuaj ruĝaj plumoj aperas ĉirkaŭ la aĝo de kvar monatoj. Ĝia krio estas dusilaba, raŭka kaj laŭta.

Habitato kaj distribuado
Ĉi tiuj birdoj estas indiĝenaj en sudokcidenta Ekvadoro kaj nordokcidenta Peruo, kie ili ĉefe vivas en ĝangalo kaj foliarbaro. Ili ankaŭ povas prosperi en duonaridaj regionoj same kiel en antaŭurbaj regionoj. Kvankam ili povas vivi ĝis 2 500 metrojn super marnivelo, ili kutime troviĝas sub la 1 500 metroj. Ilia vasta distribuo kaj populareco kiel dorlotbestoj kontribuas al ilia sukcesa enkonduko en aliajn areojn post liberigo, precipe en la sudaj kaj okcidentaj areoj de Usono kiel ekzotaj naturiĝintaj birdoj.

Reproduktado
La ino demetas averaĝe tri ĝis kvar ovojn kaj la kovado finiĝas ene de 23 aŭ 24 tagoj. La nestoj kutime estas faritaj en arbaj kavaĵoj kaj ili povas sukcese reproduktiĝi en malgrandaj arbarejoj aŭ eĉ izolitaj arboj en degraditaj arbaroj. Junaj birdoj elnestiĝas post 50 tagoj jam kun verda plumaro.

 Referencoj 


 Juniper & Parr (1998). A Guide to the Parrots of the World. Pica Press, East Sussex. 
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. 
 National Geographic Field Guide to the Birds of North America 
 National Audubon Society The Sibley Guide to Birds, by David Allen Sibley, 

Handbook of the Birds of the World Vol 4,  Josep del Hoyo editor, 

Eksteraj ligiloj

 AvianWeb - Konservostatuso de araoj
 CITES birdoregularo 

Kategorio:Papagoj
Kategorio:Birdoj de Ekvadoro
Kategorio:Birdoj de Peruo